Anne Hathaway

Anne Jacqueline Hathaway (sündinud 12. novembril 1982 New Yorgis Brooklynis) on ameerika näitleja.

Pärast mitut lavarolli näitles ta 1999 teleseriaalis "Get Real". Ta mängis Mia Thermopolist filmis "Printsessi päevikud" (2001) ja selle järjefilmis (2004). Hathawayl on lisaks meelelahutuslikele rollidele olnud dramaatilised ülesastumised filmides nagu "Havoc", "Brokebacki mägi" ja "Hüljatud".

Tunnustus 

Peaosa eest filmis "Printsessi päevikud" pälvis ta 2001 Teismeliste valiku auhinna komöödianäitlejatari kategoorias.

Kõrvalosa eest filmis "Saatan kannab Pradat" nimetati ta 2006 Teismeliste valiku auhinna kandidaadiks näitlejapaari kategoorias koos Meryl Streepiga.

Peaosa (mitte nimiosa) eest filmis "Rachel abiellub" oli ta 2008. aastal nomineeritud Oscarile näitlejatari kategoorias ja Kuldgloobusele draamanäitlejatari kategoorias (ei võitnud kumbagi).

Rolli eest filmis "Pruutide sõda" nimetati ta 2009 Teismeliste valiku auhinna kandidaadiks kolmes kategoorias, sealhulgas filmikakluse omas, ja võitis neist ühe, komöödianäitlejatari kategooria.

Peaosa eest filmis "Armastus ja teised uimastid" nimetati ta 2010 "Kuldgloobuse" kandidaadiks komöödia- või muusikalinäitleja kategoorias.

10. jaanuaril 2010 esilinastunud "Simpsonite" episoodis "Ükskord Springfieldis" andis ta hääle printsess Penelopele, mille eest pälvis "Emmy" häälnäitleja kategoorias (kuuest nominendist kolm olid "Simpsonitest").

Naispeaosalise hääle dubleerimise eest filmis "Rio" nimetati ta 2011 Teismeliste valiku auhinna kandidaadiks häälnäitlejatari kategoorias.

Kassnaise rolli eest filmis "Pimeduse rüütli taastulek" pälvis ta 2012 Teismeliste valiku auhinna seiklusnäitlejatari kategoorias ja parima ulmefilmi auhinna "Saturn" naiskõrvalosatäitja kategoorias.

Fantine'i rolli eest filmis "Hüljatud" pälvis ta samal aastal Oscari, Kuldgloobuse ja BAFTA auhinna naiskõrvalosatäirja kategoorias ning lisaks nimetati Saturni kandidaadiks naiskõrvalosatäitja kategoorias ja Teismeliste valiku auhinna kandidaadiks draamanäitlejatari kategoorias.

Naispeaosa eest filmis "Tähtedevaheline" nimetati ta 2016 "Saturni" kandidaadiks naispeaosatäitja kategoorias.

Osaline filmograafia

Välislingid 

Ameerika Ühendriikide näitlejad
Sündinud 1982